pythainlp/thai-wiki-dataset-v4 huggingface dataset:
แบร์นฮาร์ท ชมิท

แบร์นฮาร์ท ชมิท (30 มีนาคม 1879 – 1 ธันวาคม 1935) เป็นวิศวกรทางด้านทัศนศาสตร์ ชาวเยอรมัน เกิดที่เอสโตเนีย ทำงานในเยอรมนี ในปี 1931 เขาได้ประดิษฐ์กล้องโทรทรรศน์มุมมองกว้างซึ่งรู้จักกันดีในชื่อว่ากล้องโทรทรรศน์แบบชมิท เป็นที่นิยมใช้อย่างแพร่หลายตามหอดูดาวหลายแห่งทั่วโลก
ดาวเคราะห์น้อย (1740) ชมิท ได้รับการตั้งชื่อตามเขา
กองกำลังป้องกันชาติ (ฝรั่งเศส)

กองกำลังสำรองของกองทัพและตำรวจฝรั่งเศส เป็นตำรวจกึ่งทหารด้วย
กองกําลังป้องกันชาติฝรั่งเศส  เป็นกองกำลังสำรองของตำรวจ ฌ็องดาร์เมอรี (gendarmerie แปลว่า ตำรวจกึ่งทหาร) และกองทัพฝรั่งเศส ประจำการในรูปแบบปัจจุบันตั้งแต่ ค.ศ. 2016 แต่เดิมถูกก่อตั้งใน ค.ศ. 1789 ในช่วงการปฏิวัติฝรั่งเศส
ในประวัติศาสตร์ส่วนใหญ่ กองกำลังป้องกันชาติ โดยเฉพาะเจ้าหน้าที่นายทหารนั้น ถูกมองอย่างกว้างขวางว่า เป็นพวกที่ภักดีต่อผลประโยชน์ของชนชั้นกลาง ถูกก่อตั้งขึ้นโดยแยกตัวออกจากกองทัพบกฝรั่งเศสและการมีอยู่สำหรับทั้งการตรวจตรารักษาความสงบ และกองกำลังสำรองทหาร อย่างไรก็ตาม ในช่วงเริ่มต้นตั้งแต่ ค.ศ. 1792 ถึง ค.ศ. 1795 กองกำลังป้องกันชาติได้ถูกมองว่าเป็นพวกฝ่ายปฏิวัติและระดับชั้นล่างถูกระบุโดยซ็อง-กูว์ล็อต ประสบกับช่วงเวลาแห่งการถูกยุบเลิกอย่างเป็นทางการ ตั้งแต่ ค.ศ. 1827 ถึง ค.ศ. 1830 แต่ก็ได้รับการก่อตั้งขึ้นมาใหม่ ไม่นานภายหลังจากสงครามฝรั่งเศส-ปรัสเซียใน ค.ศ. 1870-71 กองกำลังป้องกันชาติในปารีสถูกมองอีกครั้งว่าเป็นพวกฝ่ายปฏิวัติที่เป็นภัยอันตราย ซึ่งส่งผลทำให้กองกำลังหน่วยนี้ต้องถูกยุบเลิกไปใน ค.ศ. 1871
ใน ค.ศ. 2016 ฝรั่งเศสได้ประกาศก่อตั้งกองกำลังป้องกันชาติอีกครั้งเป็นครั้งที่สอง เพื่อเป็นการตอบโต้การโจมตีในประเทศหลายครั้งของเหล่าผู้ก่อการร้าย
การก่อตั้ง.
การก่อตั้งของ "กองกำลังพิทักษ์กระฎุมพี"("garde bourgeoise") สำหรับปารีสได้ถูกพิจารณาโดยสมัชชาแห่งชาติ เมื่อวันที่ 11 กรกฏาคม ค.ศ. 1789 เพื่อตอบสนองต่อพระเจ้าหลุยส์ที่ 16 สั่งปลดฌัก แนแกร์ออกจากตำแหน่งมุขมนตรีแห่งรัฐฝรั่งเศสและขุนคลังเอก แล้วให้บารอนแห่งเบรอเตยเข้ามาทำหน้าที่แทนอย่างรวดเร็วและน่าตกใจในวันนั้น การสับเปลี่ยนบุคคลครั้งนี้สร้างความโกรธแค้นและความรุนแรงลุกลามไปทั่วปารีสอย่างรวดเร็ว สมัชชาแห่งชาติได้ประกาศจัดตั้ง "กองทหารอาสาสมัครกระฎุมพี" ("milice bourgeoise") เมื่อวันที่ 13 กรกฏาคม ในช่วงเช้าตรู่ของวันรุ่งขึ้น การค้นหาอาวุธสำหรับกองทหารอาสาสมัครหน่วยใหม่นี้นำไปสู่การบุกทลายศาลากลาง ออแตลเดแซ็งวาลีด และจากนั้นจึงบุกทลายคุกบัสตีย์
ลาฟาแย็ตได้รับเลือกให้เข้ารับตำแหน่งเป็นผู้บัญชาการทหารสูงสุดของกองทหารอาสาสมัครกระฎุมพี เมื่อวันที่ 14 กรกฏาคม และเปลี่ยนชื่อเป็น "กองกำลังป้องกันชาติแห่งปารีส" เมื่อกองกำลังพิทักษ์ฝรั่งเศส (French Guards) ได้ลุกฮือก่อกบฎ และถูกยุบเลิกในเดือนเดียวกัน ยศตำแหน่งและแฟ้มข้อมูลส่วนใหญ่ของอดีตกรมทหารหลวงหน่วยนี้กลายเป็นกลุ่มคนที่ได้รับการฝึกแบบเต็มเวลาของกองกำลังป้องกันชาติแห่งปารีส หน่วยทหารที่มีความคล้ายคลึงกันของกองกำลังป้องกันชาติถูกสร้างขึ้นด้วยตนเองในเมืองและเขตชนบทของฝรั่งเศสเพื่อตอบสนองต่อความหวาดกลัวอย่างกว้างขวางต่อความวุ่นวายโกลาหลหรือการต่อต้านการปฏิวัติ กองทหารอาสาสมัครกระฎุมพีได้ถูกเปลี่ยนชื่อเป็นกองกำลังป้องกันชาติ เช่นเดียวในลีมอฌ ในเดือนพฤศจิกายน ค.ศ. 1789 ซึ่งไม่อนุญาตให้มีหน่วยทหารหน่วยอื่น
ในช่วงแรก เมืองใหญ่ เมืองเล็ก และหมู่บ้านแต่ละแห่งจะคอยกำกับดูแลกองกำลังป้องกันชาติที่ถูกดำเนินโดยรัฐบาลท้องถิ่นของตนในตำบลเป็นเวลาไม่เกินหนึ่งปี พวกเขารวมตัวกันเป็นหนึ่งเดียวในวันที่ 14 กรกฎาคม ค.ศ. 1790 ภายใต้การนำของลาฟาแย็ต ผู้ได้รับการแต่งตั้งเป็น "นายพลผู้บัญชาการกองกำลังป้องกันชาติทั้งปวงแห่งราชอาณาจักร" และรับผิดชอบต่อพระมหากษัตริย์ในฐานะผู้บัญชาการทหารสูงสุดแห่งกองทัพ
รัฐปฏิวัติเซอร์เบีย

รัฐปฎิวัติเซอร์เบีย (เซอร์เบีย : Устаничка Србија / Ustanička Srbija) หรือ เซอร์เบียของคาราจอร์เจ (เซอร์เบีย : Карађорђева Србија / Karađorđeva Srbija) หมายถึงรัฐที่ก่อตั้งโดยนักปฏิวัติชาวเซอร์เบีย ในออตโตมัน เซอร์เบีย (ซันจักแห่งสเมเดเรโว) หลังจากเริ่มการลุกฮือของชาวเซอร์เบียครั้งแรกเพื่อต่อต้านจักรวรรดิออตโตมันในปี 1804 ซับไลม์ พอร์ท ยอมรับรัฐนี้อย่างเป็นทางการเป็นครั้งแรกในเดือนมกราคม 1807 อย่างไรก็ตาม นักปฏิวัติชาวเซอร์เบียปฏิเสธสนธิสัญญาและยังคงต่อสู้กับพวกออตโตมันจนถึง 1813 แม้ว่าการจลาจลครั้งแรกจะถูกปราบปราม แต่ก็ตามมาด้วยการจลาจลในเซอร์เบียครั้งที่สองในปี 1815 ซึ่งส่งผลให้เกิดการสร้างราชรัฐเซอร์เบีย เนื่องจากได้รับกึ่งเอกราชจากจักรวรรดิออตโตมันในปี 1817
ประวัติศาสตร์ทางการเมือง.
สันติภาพอิชโก.
ระหว่างเดือนกรกฎาคมถึงเดือนตุลาคม 1806 ปีตาร์ อิชโก ชาวเติร์กดราโกมัน (นักแปล-นักการทูต) และตัวแทนของกลุ่มกบฏเซอร์เบีย ได้เจรจาสนธิสัญญาสันติภาพที่รู้จักกันในประวัติศาสตร์ว่า "สันติภาพอิชโก" อิชโกถูกส่งไปยังกรุงคอนสแตนติโนเปิลสองครั้งในช่วงครึ่งหลังของปี 1806 เพื่อเจรจาสันติภาพ ดูเหมือนว่าออตโตมันพร้อมที่จะให้เซอร์เบียปกครองตนเองหลังจากชัยชนะของฝ่ายกบฏในปี 1805 และ 1806 รวมทั้งถูกกดดันจากจักรวรรดิรัสเซียซึ่งยึดครองมอลเดเวียและวอลเลเกีย พวกเขาตกลงที่จะปกครองตนเองและกำหนดภาษีที่ชัดเจนขึ้นในเดือนมกราคม 1807 ซึ่งขณะนั้นกลุ่มกบฏยึดเบลเกรดได้แล้ว ฝ่ายกบฏปฏิเสธสนธิสัญญาและขอความช่วยเหลือจากรัสเซียเพื่อเอกราช ในขณะที่พวกออตโตมันได้ประกาศสงครามกับรัสเซียในเดือนธันวาคม 1806 สนธิสัญญาพันธมิตรรัสเซีย-เซอร์เบียลงนามเมื่อวันที่ 10 มิถุนายน 1807
พันธมิตรรัสเซีย-เซอร์เบีย.
ในวันที่ 10 กรกฎาคม 1807 กลุ่มกบฏชาวเซอร์เบียภายใต้การปกครองของคาราดอร์เด ได้ลงนามเป็นพันธมิตรกับจักรวรรดิรัสเซียระหว่างการจลาจลในเซอร์เบียครั้งแรก หลังจากที่จักรวรรดิออตโตมันเป็นพันธมิตรกับฝรั่งเศสของนโปเลียนในปลายปี 1806 และต่อมาได้ทำสงครามกับรัสเซียและอังกฤษ จักรวรรดิก็พยายามที่จะตอบสนองความต้องการของกลุ่มกบฏเซอร์เบีย ในเวลาเดียวกัน รัสเซียเสนอความช่วยเหลือและความร่วมมือแก่ชาวเซอร์เบีย ชาวเซอร์เบียเลือกเป็นพันธมิตรกับรัสเซียเหนือการปกครองตนเองภายใต้ออตโตมัน (ตามที่กำหนดโดยสนธิสัญญา) เซอร์เบียได้รับอาวุธและภารกิจทางทหารและการแพทย์ซึ่งพิสูจน์แล้วว่าเป็นจุดเปลี่ยนในการปฏิวัติเซอร์เบีย
สโมสรฟุตบอลแมนเชสเตอร์ซิตีในฤดูกาล 2023–24

ฤดูกาล 2023–24 เป็นฤดูกาลที่ 129 ของสโมสรฟุตบอลแมนเชสเตอร์ซิตี และเป็นฤดูกาลที่ 22 ติดต่อกันในลีกสูงสุด โดยพวกเขาจะแข่งขันในฐานะแชมป์ 3 สมัยติดต่อกัน นอกจากพรีเมียร์ลีกแล้ว แมนเชสเตอร์ ซิตี้ยังเข้าร่วมการแข่งขันเอฟเอคัพ, ลีกคัพ, เอฟเอคอมมิวนิตีชีลด์และยูฟ่าแชมเปียนส์ลีก ซึ่งรายการหลังพวกเขาเข้าร่วมเป็นฤดูกาลที่ 13 ติดต่อกัน และเป็นการป้องกันแชมป์ครั้งแรก พวกเขาจะเข้าร่วมในยูฟ่าซูเปอร์คัพและฟีฟ่าคลับเวิลด์คัพเป็นครั้งแรกในประวัติศาสตร์ของพวกเขา
พรีซีซั่นและกระชับมิตร.
เมื่อวันที่ 20 เมษายน ค.ศ. 2023 แมนเชสเตอร์ซิตีได้ประกาศการทัวร์เกาหลีใต้ซึ่งเป็นส่วนหนึ่งของการพรีซีซั่นในเดือนกรกฎาคม โดยพวกเขาจะพบกับอัตเลติโกเดมาดริดใน 'Coupang Play Series' ทัวร์ครั้งนี้ถือเป็นครั้งแรกที่ซิตีจะมาเยือนเกาหลีใต้ตั้งแต่ปี ค.ศ. 1976 สโมสรประกาศในภายหลังว่าพวกเขามีนัดกระชับมิตร 2 นัดกับโยโกฮามะ เอ็ฟ มารินอส ซึ่งเป็นสโมสรร่วมกลุ่มซิตีฟุตบอลกรุป และไบเอิร์นมิวนิก ซึ่งซิตีเผชิญหน้าเมื่อปีที่แล้วที่สหรัฐอเมริกา โดยจะจัดขึ้นที่โตเกียวก่อนที่ทีมจะเดินทางไปทางเกาหลีใต้
การแข่งขัน.
พรีเมียร์ลีก.
ผลงานในลีกในแต่ละนัด.
1 นัดที่ 18 (พบ เบรนต์ฟอร์ด) ถูกเลื่อนออกไปจนกว่าจะมีประกาศเพิ่มเติมเนื่องจากการเข้าร่วมของแมนเชสเตอร์ซิตี้ใน ฟุตบอลชิงแชมป์สโมสรโลก 2023.
2 นัดที่ 29 (พบ ไบรตันแอนด์โฮฟอัลเบียน) 
ถูกเลื่อนออกไปเป็นวันที่ 24 เมษายน ค.ศ. 2024 เนื่องจากสามารถรองรับการแข่งขันของแมนเชสเตอร์ซิตี เอฟเอคัพ ในโปรแกรมรอบก่อนรองชนะเลิศที่จะพบกับ นิวคาสเซิล.
3 นัดที่ 34 (พบ ทอตนัมฮอตสเปอร์) ได้ถูกเลื่อนออกไปเพื่อรองรับการแข่งขันของแมนเชสเตอร์ซิตี้ เอฟเอคัพ ในโปรแกรมรอบรองชนะเลิศที่จะพบกับ เชลซี.
แมตช์.
โปรแกรมการแข่งขันลีกได้ประกาศไว้เมื่อวันที่ 15 มิถุนายน ค.ศ. 2023.
เอฟเอคัพ.
ฐานะหนึ่งทีมจากพรีเมียร์ลีก, แมนเชสเตอร์ซิตีเข้าสู่ เอฟเอคัพ ในรอบที่สาม, และถูกจับสลากเล่นในบ้านพบกับฝั่งจาก อีเอฟแอลแชมเปียนชิป ฮัดเดอส์ฟีลด์ทาวน์.
อีเอฟแอลคัพ.
ฐานะหนึ่งทีมจากพรีเมียร์ลีกที่มีส่วนรวมในการแข่งขันยุโรป, แมนเชสเตอร์ซิตีเข้าสู่อีเอฟแอลคัพในรอบสาม, และถูกจับสลากออกไปเยือนพบกับทีมร่วมลีกเดียวกันจากพรีเมียร์ลีก นิวคาสเซิลยูไนเต็ด.
เอฟเอคอมมิวนิตีชีลด์.
ในฐานะฤดูกาลที่ผ่านมาของ พรีเมียร์ลีก และ เอฟเอคัพ ชนะเลิศ, แมนเชสเตอร์ซิตีจะเผชิญหน้ากับรองแชมป์ลีก อาร์เซนอล ในธรรมเนียมประเพณีของฤดูกาล.
ยูฟ่าแชมเปียนส์ลีก.
รอบแบ่งกลุ่ม.
การจับสลากรอบแบ่งกลุ่มได้จัดขึ้นใน โมนาโก เมื่อวันที่ 31 สิงหาคม ค.ศ. 2023.
รอบแพ้คัดออก.
รอบ 16 ทีมสุดท้าย.
การจับสลากรอบ 16 ทีมสุดท้ายได้จัดขึ้นใน นียง, ประเทศสวิตเซอร์แลนด์, เมื่อวันที่ 18 ธันวาคม ค.ศ. 2023.
รอบก่อนรองชนะเลิศ.
การจับสลากสำหรับรอบก่อนรองชนะเลิศและรอบรองชนะเลิศได้จัดขึ้นใน นียง, ประเทศสวิตเซอร์แลนด์, ในวันที่ 15 มีนาคม ค.ศ. 2024.
ยูฟ่าซูเปอร์คัพ.
ในฐานะที่ฤดูกาลที่ผ่านมาของชนะเลิศ ยูฟ่าแชมเปียนส์ลีก, แมนเชสเตอร์ซิตีจะเผชิญหน้ากับทีมที่ชนะเลิศฤดูกาลที่ผ่านมาของ ยูฟ่ายูโรปาลีก เซบิยา.
ฟุตบอลชิงแชมป์สโมสรโลก.
แมนเชสเตอร์เข้าสู่ทัวร์นาเมนต์ในรอบรองชนะเลิศในฐานะตัวแทนจาก ยูฟ่า.
ความเป็นกลางทางคาร์บอน

ความเป็นกลางทางคาร์บอน  คือสภาวะที่การปล่อยคาร์บอนไดออกไซด์หรือแก๊สเรือนกระจกสุทธิเป็นศูนย์ต่ออากาศโดยรวม กล่าวคือปริมาณการปล่อยคาร์บอนเข้าสู่ชั้นบรรยากาศเท่ากับปริมาณคาร์บอนที่ถูกดูดซับกลับคืนมา
สภาวะนี้สามารถเกิดขึ้นได้โดยการลดการปล่อยคาร์บอนไดออกไซด์หรือแก๊สเรือนกระจกด้วยวิธีการต่างๆ โดยเริ่มจากการลดการใช้ถ่านหิน น้ำมัน และแก๊ส และอาจหันมาใช้พลังงานสะอาดแทน เช่นจากแสงอาทิตย์หรือจากลม และหากยังมีการปล่อยคาร์บอนอยู่ ก็ชดเชยคาร์บอนที่ยังปล่อยอยู่ผ่านกิจกรรมที่ไปลดคาร์บอนที่อื่น เช่น การปลูกป่า การลงทุนในพลังงานหมุนเวียน หรือการซื้อคาร์บอนเครดิต เป็นต้น
รายชื่อตอนในบันทึกแวมไพร์วานิทัส (มังงะ)

บันทึกแวมไพร์วานิทัส เป็นซีรีย์มังงะถูกเขียนและวาดโดยอาจาย์ โมจิซุกิ จุน ซึ่งเซ็ตติ้งตั้งอยู่ในปารีสซึ่งเป็นเมืองหลวงของฝรั่งเศส ศตวรรษที่ 19 และมีเนื้อหาดาร์กแฟนตาชี โรแมนติก คอมเมดี้ ลึกลับ แวมไพร์และสตรีมพังค์แล้วอ้างอิงวรรณกรรมกับประวัติศาสตร์ โดยเรื่องจะเน้นไปที่ "วานิทัส" เด็กหนุ่มผมดำผู้ครอบครองตำราวานิทัสและใช้รักษาแวมไพร์ที่กลายเป็นผู้ต้องสาป และ "โนเอ้" แวมไพร์หนุ่มที่ต้องมาร่วมมือกับวานิทัส เพื่อช่วยรักษาผู้ต้องสาป
โดยซีรีส์นี้เริ่มต้นในนิตยสารรายเดือนในกังกังโจ๊กเกอร์ (Gangan Joker)ของสำนักพิมพ์สแควร์เอนิกซ์ เมื่อวันที่ 22 ธันวาคม 2558 และถูกซื้อลิขสิทธิ์โดยสยามอินเตอร์คอมิกส์ ในเดือนเมษายน 2563 โมจิซุกิเคยประกาศหยุดเขียนมังงะชั่วคราวเพราะการแพร่ระบาด COVID-19 ก่อนมังงะจะกลับมาตีพิมพ์ต่อในเดือนพฤศจิกายน 2559 สแควร์เอนิกซ์ได้รวบรวมตอนต่างๆ ไว้ใน ทังโกบง (tankōbon) ซึ่งเล่มแรกวางจำหน่ายเมื่อวันที่ 22 เมษายน 2559 ณ วันที่ 20 พฤษภาคม 2565 ส่วนเล่มสิบได้รับการเผยแพร่แล้ว
เมื่อวันที่ 18 กันยายน 2562 สำนักพิมพ์สยามอินเตอร์คอมิกส์ประกาศ LC ของวานิทัสผ่านหน้าเฟสบุ๊คทางการในวันที่จัดโปรโมชั่นมหกรรมงานหนังสือระดับชาติ ตอนแรกวานิทัสถูกตีพิมพ์ครั้งแรกมีปัญหามากมายทั้งเรื่องรูปเล่ม ฟอนต์ไม่สวย ชื่อไทยดูไม่น่าดึงดูด และใส่คำว่าแวมไพร์มาเกินจากชื่อของต้นฉบับ จนนักอ่านให้ฟีคแบคทางสำนักพิมพ์ จนยอมไปปรับแก้ไข เมื่อวันที่ 26 กันยายน 2562 ถึงอย่างนั้นก็ยังไม่ยอมเปลี่ยนชื่อของวานิทัสตามที่นักอ่านบางคนเรียกร้องว่าอยากให้แปลเป็นชื่อต้นฉบับมากกว่า นอกจากนี้มังงะยังได้ลิขสิขสิทธิ์ของไต้หวันโดยชาร์ปพอยท์เพรส ในฮ่องกงโดยสปาร์คเคิลโรล ในเกาหลีใต้โดยแดวอน ซี.ไอ ในฝรั่งเศสโดยKi-oon ในเยอรมันนีโดยCarlsen Manga ในอิตาลีโดยสตาร์คอมิกส์ (อิตาลี) ในสเปนโดยNorma Editorial ในรัสเซียโดย Istari Comics ในอเมริกันโดยเยนเพรส ซึ่งได้มีการประกาศลิขสิทธิ์เมื่อวันที่ 3 ธันวาคม 2558 ในทวิตเตอร์ทางการว่าจะเผยแพร่ตอนใหม่ของซีรีส์พร้อมกับญี่ปุ่น ในเวียดนามโดยKim Đồng Publishing House และโปแลนด์โดยWaneko
นอกจากนี้วานิทัสยังเผยแพร่ให้สามารถอ่านรายตอนได้ที่แอป Manga-up ซึ่งเป็นของสำนักพิมพ์สแควร์เอนิกซ์ที่มาเปิดแอปในเซิร์ฟโกลบอล โดยจะแปลเป็นภาษาอังกฤษ และอัปเดตตรงตามญี่ปุ่น
Cyclocheilichthys janthochir

Cyclocheilichthys janthochir เป็นปลาน้ำจืดชนิดหนึ่งในวงศ์ Cyprinidae โดยเป็นที่รู้จักว่ามาจากแม่น้ำกาปูวัซในจังหวัดกาลีมันตันตะวันตก เกาะบอร์เนียว (ฝั่งอินโดนีเซีย)
"Cyclocheilichthys janthochir" กินแมลงน้ำ โดยเติบโตจนยาวได้ถึง
Cyclocheilichthys schoppeae

Cyclocheilichthys schoppeae เป็นชนิดในวงศ์ปลาตะเพียนที่อยุ่ในสกุล "Cyclocheilichthys" ปลาชนิดนี้มาจากตอนเหนือของจังหวัดปาลาวัน ประเทศฟิลิปปินส์
มาตาลดา

มาตาลดา  เป็นละครโทรทัศน์ไทยแนวดรามา-โรแมนติก-ฟีลกู้ด สร้างจากบทประพันธ์ของ ณัฐณรา บทโทรทัศน์โดย Script Maker ผลิตโดย บริษัท เมคเกอร์ วาย จำกัด กำกับการแสดงโดย ปวันรัตน์ นาคสุริยะ นำแสดงโดย จรินทร์พร จุนเกียรติ, จิรายุ ตั้งศรีสุข, วชิรวิชญ์ วัฒนภักดีไพศาล, อแมนด้า ออบดัม, กรณ์นภัส (นรวรรณ) เศรษฐรัตนพงศ์, ชาตโยดม หิรัณยัษฐิติ, กกกร เบญจาธิกุล, นิติ ชัยชิตาทร, สุกุล ดงน้อย และ อรณัชชา ไชยชิน ออกอากาศทาง ช่อง 3 เอชดี ออกอากาศทุกวันจันทร์-อังคาร เวลา 20.30-22.00 น. ตั้งแต่วันที่ 6 มิถุนายน–15 สิงหาคม พ.ศ. 2566 
และออกอากาศรีรันครั้งแรกทุกวันจันทร์-ศุกร์ เวลา 19.00-20.00 น. โดยออกอากาศเป็นตอนแรกในวันที่ 30 พฤษภาคม พ.ศ.2567 ต่อจากละครเรื่องก่อนหน้าอย่าง "พรหมลิขิต" (รีรัน)
งานสร้าง.
ในเดือนมีนาคม 2565 ทาง จ๋า-ยศสินี ซึ่งเป็นผู้จัดละครเรื่อง มาตาลดา ได้ทำการลองเสื้อผ้าของเหล่านักแสดงในเรื่อง จากนั้นในวันอังคารที่ 30 พฤษภาคม พ.ศ. 2566 ได้มีการปล่อยทีเซอร์ของละครเรื่อง มาตาลดา ออกมาให้ได้รับชม
รางวัลและการเข้าชิง.
ณัฐณรา ผู้ประพันธ์นวนิยาย มาตาลดา ได้รับ
กล้องโทรทรรศน์แบบแนสมิธ

กล้องโทรทรรศน์แบบแนสมิธ  เป็นกล้องโทรทรรศน์สะท้อนแสง ชนิดหนึ่ง
สิ่งประดิษฐ์.
เจมส์ แนสมิธได้เกษียณจากงานนักประดิษฐ์เมื่ออายุ 48 ปีหลังจากที่ประสบความสำเร็จร่ำรวยอย่างมากแล้วมุ่งความสนใจไปที่การสังเกตการณ์ทางดาราศาสตร์ จากนั้นเขาจึงได้สร้างกล้องโทรทรรศน์แบบนิวตันอย่างดีของเขาเอง กล้องโทรทรรศน์ที่เขาสร้างขึ้นเองนั้นค่อย ๆ ใหญ่ขึ้น และเมื่อเขาวางแผนกล้องโทรทรรศน์ขนาด 51 ซม. จึงได้คิดค้นวิธีในแบบของเขาเองขึ้นเพื่อหลีกเลี่ยงอันตรายและความไม่สะดวกจากการใช้บันได
โครงสร้าง.
กล้องโทรทรรศน์แบบแนสมิธมีลักษณะคล้ายกับกล้องโทรทรรศน์แบบกัสแกร็ง หรือ กล้องโทรทรรศน์แบบริตชี–เครเตียง โดยได้เพิ่มกระจกเงาแบนเข้าไประหว่างกระจกเงาปฐมภูมิและกระจกเงาทุติยภูมิ และลำแสงจะส่องไปที่แกนหูของกล้องโทรทรรศน์เพื่อการสังเกตการณ์ เมื่อติดตั้งบนแท่นแบบอัลตาซิมุท เลนส์ใกล้ตาจะอยู่ในแนวนอนเสมอและความสูงจะคงที่ ทำให้สะดวกในการติดและถอดอุปกรณ์สังเกตการณ์ขนาดใหญ่ และใช้ในกล้องโทรทรรศน์ขนาดใหญ่
ตัวอย่างการใช้งาน ได้แก่ กล้องโทรทรรศน์ 6 เมตร BTA-6 ของอดีตสหภาพโซเวียต ซึ่งใช้กล้องโทรทรรศน์แบบริตชี–เครเตียงที่ทำเป็นแบบแนสมิธ และกล้องโทรทรรศน์ขนาด 75 ซม. ของหอสังเกตการณ์ดาราศาสตร์ของโรงเรียนซุนไดที่เมืองนางาโนฮาระ จังหวัดกุมมะ ของญี่ปุ่น
ข้อเสียคือมุมมองจะหมุนไปเรื่อย ๆ เมื่อต้องสังเกตการณ์เป็นระยะเวลานาน จึงต้องทำความเข้าใจให้ดีเวลาจะใช้เพื่อทำการถ่ายภาพ
เคออสเวิลด์

เคออสเวิลด์ (คาตากานะ: カオスワールド) เป็นวิดีโอเกมเล่นตามบทบาทที่พัฒนาและเผยแพร่โดยบริษัทนัตสึเมะสำหรับแฟมิคอมในประเทศญีปุ่นเมื่อ ค.ศ. 1991
รูปแบบการเล่น.
เกมดังกล่าวมีโครงเรื่องความดีปะทะความชั่วเป็นมูลฐาน เกมนี้ยังเป็นหนึ่งในไม่กี่เกมสำหรับแฟมิคอมที่มีวัฏจักรกลางวัน/กลางคืน โดยผู้เล่นได้รับอนุญาตให้กำหนดเพศและคลาสอาชีพของตัวละครแรกเริ่ม ซึ่งจะส่งผลต่ออุปกรณ์และคาถาที่พวกเขาสามารถเรียนรู้และได้รับ ตลอดทั้งเกมสามารถรับและเพิ่มตัวละครอื่น ๆ ในหมู่คณะ เกมนี้มีสมาคมอาชีพในเมืองต่าง ๆ ที่ผู้เล่นสามารถกำหนดตัวละครในคณะเพื่อทำ 'งาน' ได้ และเมื่อตัวละครนั้นกำลังทำ 'งาน' พวกเขาจะไม่สามารถใช้ในหมู่คณะของผู้เล่นได้จนกว่าจะเสร็จงานดังกล่าว ซึ่งหลังจากจบงาน ตัวละครนั้นจะกลับไปยังหมู่คณะของผู้เล่น รวมถึงจะได้รับเงินและ/หรืออุปกรณ์พิเศษ
สามารถเลือกรูปขบวนและและยุทธวิธีได้ตั้งแต่เริ่มการต่อสู้ แต่จากนั้นการต่อสู้จะได้รับการจัดการโดยอัตโนมัติ และไอเทม/คาถา/การโจมตีจะใช้เมื่อจำเป็นตามที่คอมพิวเตอร์กำหนด
โครงเรื่อง.
พระราชธิดาทรงพระประชวรในขณะที่ราชอาณาจักรถูกยึดครองโดยเหล่ามอนสเตอร์ กษัตริย์มีพระราชประสงค์ให้ผู้เล่นซึ่งบังเอิญเป็นลูกหลานของนักรบผู้ยิ่งใหญ่ นามว่ามาส์ เพื่อตรวจสอบสาเหตุของอุบัติการณ์เหล่านี้ ซึ่งกองกำลังมืดพยายามที่จะยึดครองโลก และผู้เล่นจะต้องขัดขวางพวกมัน
กล้องโทรทรรศน์แบบชมิท

กล้องโทรทรรศน์แบบชมิท (Schmidt telescope) หรืออาจเรียกว่า กล้องถ่ายรูปแบบชมิท (Schmidt camera) เป็นกล้องโทรทรรศน์แบบผสมชนิดหนึ่ง คิดขึ้นโดยแบร์นฮาร์ท ชมิท ใช้กระจกเงาปฐมภูมิเป็นกระจกเงาเว้าทรงกลม วางจุดรับภาพไว้ที่กึ่งกลางทรงกลม เพื่อขจัดความคลาดเอียง และ ความคลาดแบบโคมา และใช้เลนส์บางแบบคลาดทรงกลมที่แสดงโดยฟังก์ชันอันดับสี่ (ที่ปลายลำกล้อง) เพื่อขจัดความคลาดทรงกลม ภาพที่ได้จึงทำให้แทบไม่มีความคลาดทางทัศนศาสตร์เลย 
โดยทั่วไป กล้องโทรทรรศน์ชนิดนี้ใช้งานโดยการวางแผ่นจานถ่ายภาพ ฟิล์ม CCD เซนเซอร์ CMOS ฯลฯ (สิ่งที่วางเปลี่ยนไปตามยุคสมัย) ที่จุดโฟกัส (คือตำแหน่งของเส้นสีแดงในแผนภาพเส้นทางแสงทางด้านขวา) นอกจากนี้ เนื่องจากพื้นผิวภาพเป็นพื้นผิวทรงกลมนูนที่มีจุดศูนย์กลางทรงกลมอยู่ที่ตำแหน่งเดียวกับกระจกเงาปฐมภูมิ จึงมีความโค้งสนาม และแผ่นจานถ่ายภาพหรือฟิล์มจึงต้องโค้งไปด้วย
เนื่องจากมีการปรับแก้ความคลาดทำให้ภาพที่ได้มีความคมชัดมาก ได้ขอบเขตการมองเห็นที่กว้างและสว่าง และโฟกัสได้สมบูรณ์แบบตั้งแต่ตรงกลางไปจนถึงขอบภาพ โชตาโร โยชิดะ ได้กล่าวชมกล้องชนิดนี้ไว้ในปี 1988 ว่า "ถือเป็นสิ่งขาดไม่ได้สำหรับการกวาดท้องฟ้าสำหรับวัตถุท้องฟ้าที่เลือนราง และเป็นสิ่งประดิษฐ์ที่ยิ่งใหญ่แห่งศตวรรษในด้านการสังเกตการณ์ทางดาราศาสตร์"
เนื่องจากกระบอกเลนส์ยาวเป็นสองเท่าของ ความยาวโฟกัส จึงจำเป็นต้องใช้ฐานตั้งขนาดใหญ่พอสมควร นอกจากนี้เมื่อเส้นผ่านศูนย์กลางของแผ่นปรับแก้เพิ่มขึ้น ความคลาดสีก็จะเพิ่มขึ้น และช่วงความยาวคลื่นที่สามารถรับภาพที่คมชัดได้ก็จะแคบลง
เดิมทีคำว่า "กล้องโทรทรรศน์" มักใช้การสังเกตการณ์ผ่านเลนส์ใกล้ตา แต่ว่ากล้องโทรทรรศน์แบบชมิทนั้นใช้เพื่อถ่ายภาพเท่านั้น จึงมักถูกเรียกว่าเป็น "กล้องถ่ายรูปแบบชมิท" อย่างไรก็ตาม ชื่อเรียกว่า "กล้องโทรทรรศน์แบบชมิท" ใช้ทั่วไปในหมู่นักดาราศาสตร์
การคิดค้น.
ในกล้องโทรทรรศน์แบบกัสแกร็งปกติจำเป็นต้องขัดกระจกเงาปฐมภูมิด้วยพื้นผิวทรงพาราโบลา และใช้กระจกเงาทุติยภูมิที่มีพื้นผิวทรงไฮเพอร์โบลา โดยทั้งสองบานไม่เป็นทรงกลม จึงขัดได้ยาก แบร์นฮาร์ท ชมิท ผู้ซึ่งไม่มีมือขวา จึงเป็นการยากที่จะทำได้ด้วยมือซ้ายข้างเดียว จึงได้เปลี่ยนรูปแบบมาใช้กระจกเงาปฐมภูมิเป็นทรงกลม แล้วใช้กระจกเงาทุติยภูมิเป็นทรงไฮเพอร์โบลาอันดับสูงที่รวมพจน์อันดับสี่ขึ้นไป เมื่อทำการสร้างกล้องโทรทรรศน์แบบกัสแกร็งในเพื่อใช้ในหอดูดาวพ็อทซ์ดัมใน ปี 1905 หลังจากประสบความสำเร็จในการสร้างกล้องโทรทรรศน์แบบกัสแกร็งที่มีกระจกเงาปฐมภูมิทรงกลมแล้ว ชมิทก็เชื่อมั่นว่าพื้นผิวคลาดทรงกลมสามารถปรับเปลี่ยนได้ นอกจากนี้ ชมิทยังได้ขัดเงาแผ่นขนานระนาบแสงที่สามารถถือด้วยมือซ้ายข้างเดียว และทำให้เป็นพื้นผิวคลาดทรงกลมโดยติดไว้ด้านหน้ากระจกเงาปฐมภูมิ แต่ในขณะนั้นยังไม่มีเทคโนโลยีการเคลือบเลนส์ที่ดีพอ ส่งผลให้ความเข้มแสงลดลง 20%
ต่อจากนั้น ชมิทได้เลื่อนแผ่นปรับแก้ไปข้างหน้าให้ไกลและพอวางไว้ที่กึ่งกลางความโค้งของกระจกเงาปฐมภูมิทรงกลม ก็พบว่าความคลาดแบบโคมาหายไปพร้อมกับที่ผิวโฟกัสกลายเป็นทรงกลม ในปี 1932 เขาตีพิมพ์บทความเรื่อง "ระบบกระจกเงาสะท้อนแสงที่ไม่มีโคมา" ในรายงานของหอดูดาวฮัมบวร์ค ("Mitteilungen der Hamburger Sternwarte in Bergedolf") นี่เป็นเอกสารฉบับแรกของโลกเกี่ยวกับกล้องโทรทรรศน์ชมิท
ในปี 1935 อือร์เยอ แวย์แซแล ได้ตีพิมพ์รายงานใน A.N.254 เรื่อง "กล้องโทรทรรศน์สะท้อนแสงปรับแก้ความคลาดที่หอดูดาวมหาวิทยาลัยตุร์กุ" ซึ่งกล่าวถึงความเหนือชั้นของกล้องโทรทรรศน์ชมิท และภายหลัง อือร์เยอ แวย์แซแลยัง ได้พัฒนากล้องโทรทรรศน์แบบไลต์ชมิทขึ้น เพื่อลดความโค้งสนาม
กล้องโทรทรรศน์สองตาขนาดใหญ่

กล้องโทรทรรศน์สองตาขนาดใหญ่ (Large Binocular Telescope, LBT) เดิมชื่อ โครงการโคลัมบัส (Project Columbus) เป็น สถานที่สังเกตการณ์ทางดาราศาสตร์แห่งหนึ่ง ตั้งอยู่ที่ระดับความสูง 3260 เมตร บนภูเขาเกรแฮม ทางตะวันออกเฉียงใต้ของรัฐแอริโซนา ในปี 2008 LBT เป็นกล้องโทรทรรศน์ ที่มีความละเอียดภาพสูงที่สุดในโลกและเป็นกล้องโทรทรรศน์เชิงแสงที่ทันสมัยที่สุด ภาพในอินฟราเรดย่านใกล้มีความละเอียดภาพสูงกว่ากล้องโทรทรรศน์อวกาศฮับเบิลถึงสิบเท่า
วางแผน.
LBT เป็นบริษัทร่วมทุนของ สมาคมดาราศาสตร์อิตาลี มหาวิทยาลัยแอริโซนา สถาบันวิจัยดาราศาสตร์มัคส์พลังค์ในไฮเดลเบิร์ก ประเทศเยอรมนี สถาบันวิจัยดาราศาสตร์วิทยุมักซ์พลังค์ และ มหาวิทยาลัยโอไฮโอสเตต
กล้องโทรทรรศน์มีกระจกเงาปฐมภูมิขนาด 8.4 ม. สองบานติดตั้งเคียงข้างกันบนแท่นเดียวกัน เรียกว่าเป็น กล้องสองตา LBT ซึ่งใช้ระบบแอกทิฟออปติกที่พัฒนาโดยหอดูดาวอาร์เชตรี พื้นที่รวมของกระจกเงาทั้งสองบานเทียบได้กับกระจกเงาบานเดียวที่มีเส้นผ่านศูนย์กลาง 11.8 ม. ซึ่งถือได้ว่าใหญ่ที่สุดในโลก ในโหมดอินเทอร์เฟอโรเมทรี การสังเกตด้วยภาพโดยรูรับแสงสังเคราะห์ ที่มีความยาวเส้นฐาน 22.8 ม. และก่อตัวเป็นอินเตอร์เฟอโรมิเตอร์ที่มีความยาวเส้นฐาน 15 ม.
สโมสรฟุตบอลนิวคาสเซิลยูไนเต็ดในฤดูกาล 2002–03

ในช่วงฤดูกาล 2002–03 สโมสรฟุตบอลนิวคาสเซิลยูไนเต็ดเข้าร่วมการแข่งขันในเอฟเอพรีเมียร์ลีก (รู้จักกันในชื่อ FA Barclaycard Premiership ด้วยเหตุผลด้านการสนับสนุน)
สรุปฤดูกาล.
หลังจากออกสตาร์ตได้ช้า สโมสรก็เริ่มเก็บชัยชนะ และในปลายเดือนมีนาคม พวกเขาก็มีลุ้นแชมป์กับแมนเชสเตอร์ยูไนเต็ด และอาร์เซนอล ความพ่ายแพ้ติดต่อกันต่อเอฟเวอร์ตันและการพ่ายแพ้ในบ้านต่อทีมของเซอร์อเล็กซ์ เฟอร์กูสัน 2–6 ทำลายความหวังในการลุ้นแชมป์ของนิวคาสเซิล แต่เซอร์บ็อบบี ร็อบสันและทีมของเขาสามารถหลุดพ้นจากความท้าทายของเชลซีจนจบอันดับ 3 ของพรีเมียร์ลีก เข้าสู่รอบคัดเลือกสำหรับแชมเปียนส์ลีกในฤดูกาล 2003–04
ฤดูกาล 2002–03 เป็นฤดูกาลที่มีสีสันเป็นพิเศษสำหรับนิวคาสเซิลในเวทียุโรป ในรอบแบ่งกลุ่มรอบแรก นิวคาสเซิลแพ้สามนัดแรกติดต่อกัน จากนั้น พวกเขาพลิกกลับมาได้อย่างน่าทึ่ง โดยชนะยูเวนตุส สโมสรยักษ์ใหญ่จากอิตาลี 1–0 ที่เซนต์ เจมส์ พาร์ก จากนั้นพวกเขาก็เอาชนะดีนาโมเคียฟ 2–1 ที่นิวคาสเซิล ก่อนจะคว้าชัยในนัดสุดท้ายที่สำคัญ โดยบุกไปชนะไฟเยอโนร์ด 3–2 ในช่วงทดเวลาบาดเจ็บ โดยเคร็ก เบลลามี กองหน้าทีมชาติเวลส์ทำประตูชัยในช่วงทดเวลาบาดเจ็บ ด้วยการที่ดีนาโมเคียฟ แพ้ยูเวนตุสคาบ้าน ทำให้นิวคาสเซิลผ่านเข้าสู่รอบแบ่งกลุ่มรอบที่ 2 ใน 'กลุ่มแห่งความตาย' กับอินเตอร์มิลาน, บาร์เซโลนา และไบเออร์ เลเวอร์คูเซน ซึ่งเป็นรองแชมป์ในฤดูกาลที่แล้ว
เบลลามีโดนใบแดงเพราะไปหวดใส่มาร์โก มาเตรัซซีกองหลังอินเตอร์ในช่วงเริ่มเกม เบลลามีโดนลงโทษแบนอีก 3 นัด นอกจากนี้ นิวคาสเซิลยังได้รับข่าวร้ายเมื่อแอลัน เชียเรอร์ กัปตันทีมผู้ทรงอิทธิพลโดนแบนจากเหตุการณ์คล้าย ๆ กัน แม้ว่าบทลงโทษจะเป็นโทษแบนเพียง 2 นัดก็ตาม ผลปรากฎว่า นิวคาสเซิล เปิดบ้านแพ้ไป 1–4 เชียเรอร์กลับมาในนัดที่ 4 และทำแฮตทริกในเกมที่เปิดบ้านถล่มไบเออร์ เลเวอร์คูเซน 3–1
เซนมาร์เก็ต

เซนมาร์เก็ต  เป็นเว็บไซต์อีคอมเมิร์ซสัญชาติญี่ปุ่น ในเครือบริษัท ZenGroup ก่อตั้งขึ้นเมื่อปี 2014 มีสำนักงานใหญ่และคลังสินค้าตั้งอยู่ในจังหวัดโอซากะ ประเทศญี่ปุ่น โดยเป็นบริการช้อปปิ้งของญี่ปุ่น (หรือเรียกอีกอย่างว่าพร็อกซี่, บริการพร็อกซี่ หรือ ตัวกลางในการช้อปปิ้ง) ที่ให้ผู้ใช้งานจากในประเทศต่าง ๆ ที่ไม่ได้อาศัยอยู่ในญี่ปุ่น สามารถสั่งซื้อสินค้าจากเว็บไซต์อีคอมเมิร์ซของญี่ปุ่นได้เป็นส่วนใหญ่
ด้วยเว็บ ZenMarket ผู้ใช้งานสามารถซื้อสินค้าจากแพลตฟอร์มช้อปปิ้งขนาดใหญ่ของญี่ปุ่น เช่น , , Rakuma และ Yahoo! อีกทั้งยังสามารถเสนอราคาประมูลสินค้าบนแพลตฟอร์มการประมูลออนไลน์ คือ ซึ่งเป็นเว็บไซต์ประมูลหลักในญี่ปุ่น โดยคิดค่าบริการเพียง 300 เยนต่อรายการ (ประมาณ 75 บาท)
บริษัท ZenGroup ยังมีธุรกิจในเครืออื่น ๆ อีก ได้แก่ ZenPop - บริการกล่องสินค้าญี่ปุ่นรายเดือนกล่องบริการสินค้าญี่ปุ่นสำหรับสมาชิกรายเดือน, ZenPlus - แพลตฟอร์มสำหรับร้านค้าในญี่ปุ่นซึ่งต้องการนำสินค้ามาขายให้ลูกค้าต่างประเทศ และ ZenPromo - บริการให้คำปรึกษาบริษัทญี่ปุ่นที่ต้องการตีตลาดต่างประเทศ
ประวัติ.
ZenMarket ก่อตั้งเมื่อเดือนเมษายน ปี 2014 ในชื่อ ZenMarket GK โดยนักเรียนชาวยูเครน 3 คนและนักเรียนชาวรัสเซียอีก 1 คน จากนั้นได้มีการเปลี่ยนชื่อเป็น ZenMarket ในเดือนตุลาคม ปี 2017 ในปี 2016 ZenMarket ได้เปิดตัว ZenPlus ซึ่งเป็นแพลตฟอร์มอีคอมเมิร์ซแบบบูรณาการที่รวบรวมทั้งธุรกิจและร้านค้าของญี่ปุ่นเพื่อให้สามารถขายสินค้าในต่างประเทศได้
สินค้าใน ZenPlus เช่น การซื้อ-ขาย การ์ดโปเกมอน "Pikachu Illustrator" หนึ่งในการ์ดเหล่านั้นสามารถขายได้ในราคา 25 ล้านเยน (ประมาณ 6.2 ล้านบาท) ในเดือนมิถุนายน ปี 2020 จนเดือนสิงหาคม ปีเดียวกันนั้น ก็มีการ์ดอีกหนึ่งใบ ขายได้ในราคา 22 ล้านเยน (ประมาณ 5.5 ล้านบาท) ในเดือนกุมภาพันธ์ ปี 2021 การ์ดที่ขายได้ราคาสูงที่สุด มีมูลค่าสูงถึง 38 ล้านเยน (ประมาณ 9.5 ล้านบาท) และล่าสุดในเดือนพฤษภาคม ปี 2022 สถิติถูกทำลายอีกครั้ง เมื่อการ์ด “Pikachu Illustrator” อีกใบขายได้ในราคา 98 ล้านเยน (ประมาณ 25 ล้านบาท)
ปี 2017 ZenMarket มียอดขายรวม 2.2 พันล้านเยน  (ประมาณ 546 ล้านบาท) และในปี 2018 ก็เพิ่มขึ้นเป็น 3.1 พันล้านเยน (ประมาณ 770 ล้านบาท) ในส่วนของปี 2019 บริษัทได้มีจำนวนผู้ใช้ที่ลงทะเบียน 547,835 คน
ปี 2021 เดือนมีนาคม ZenMarket ได้ถูกจัดอันดับอยู่ในลำดับที่ 208 จากการจัดอันดับของ FT ranking: Asia-Pacific High-Growth Companies 2021 จากเว็บไซต์ Nikkei Asia และในเดือนเมษายนปีเดียวกันนั้น ยอดจำนวนผู้ใช้ที่ลงทะเบียนใน ZenMarket ได้เพิ่มขึ้นทะลุ 1 ล้านคน มีการจัดส่งพัสดุไปมากกว่า 150 ประเทศ จนเมื่อเดือนกุมภาพันธ์ ปี 2023 บริษัทก็มีผู้ใช้ที่ลงทะเบียนมากกว่า 1.7 ล้านคนบนแพลตฟอร์ม
พรรคแรงงานและสหกรณ์

พรรคแรงงานและสหกรณ์ ((มักถูกย่อเป็น Labour Co-op)) เป็นชื่อที่ใช้โดยผู้สมัครรับเลือกตั้งในสหราชอาณาจักรที่ลงเลือกตั้งในนามพรรคแรงงานและพรรคสหกรณ์
ทรงพาราโบลา

ทรงพาราโบลา หรือ พาราโบลอยด์ (paraboloid) คือผิวกำลังสองที่แสดงด้วยสมการ
 <math> z = \frac{ x ^ 2 }{ a ^ 2} \pm \frac{ y ^ 2 }{ b ^ 2} </math>
ภาพตัดขวางของทรงพาราโบลาที่แสดงโดยสมการนี้เทียบกับระนาบแนวตั้ง (ตั้งฉากกับแกน z) จะเป็นพาราโบลา 
โดยเครื่องหมาย <math> \pm </math> แสดงว่าอาจเป็นบวกหรือลบ อาจแบ่งเป็น
 <math> z = \frac{ x ^ 2 }{ a ^ 2} + \frac{ y ^ 2 }{ b ^ 2} </math>
เรียกว่า ทรงพาราโบลาเชิงวงรี (elliptical paraboloid) ซึ่งภาพตัดขวางตามระนาบแนวนอนเป็นรูปวงรี และ
 <math> z = \frac{ x ^ 2 }{ a ^ 2} - \frac{ y ^ 2 }{ b ^ 2} </math>
เรียกว่า ทรงพาราโบลาเชิงไฮเพอร์โบลา (hyperbolic paraboloid) ซึ่งภาพตัดขวางตามระนาบแนวนอนจะเป็นรูปไฮเพอร์โบลา
สำหรับทรงพาราโบลาเชิงวงรีที่ a = b นั่นคือ
 <math> z = \frac{ x ^ 2 }{ a ^ 2} + \frac{ y ^ 2 }{ a ^ 2} </math>
จะเรียกว่าเป็น ทรงพาราโบลาของการหมุนรอบ (paraboloid of revolution) ภาพตัดขวางตามระนาบแนวนอนจะเป็นรูปวงกลม
การใช้ในงานวิศวกรรม.
คลื่นแม่เหล็กไฟฟ้า (แสง) และเสียงที่แผ่เข้ามาขนานกับทรงพาราโบลาของการหมุนรอบจะมารวมกันที่จุดเดียวคือที่จุดโฟกัสของทรงพาราโบลา หลักการนี้ถูกใช้ในอุปกรณ์ต่าง ๆ อย่างกว้างขวาง เช่น
ทรงไฮเพอร์โบลา

ทรงไฮเพอร์โบลา หรือ ไฮเพอร์โบลอยด์ (hyperboloid) เป็น ผิวกำลังสอง ชนิดหนึ่ง ในปริภูมิสามมิติ นิยามโดยสมการ
 <math>{x^2 \over a^2} + {y^2 \over b^2} - {z^2 \over c^2}=1</math>
 แบบนี้เรียกว่า ทรงไฮเพอร์โบลาแบบชิ้นเดียว (one-sheet hyperboloid)
หรือ
 <math>- {x^2 \over a^2} - {y^2 \over b^2} + {z^2 \over c^2}=1</math>
 แบบนี้เรียกว่า ทรงไฮเพอร์โบลาแบบสองชิ้น (two-sheet hyperboloid) หรืออาจเรียกอีกอย่างว่า ทรงไฮเพอร์โบลาเชิงวงรี (elliptic hyperboloid)
ในกรณีที่ "a" "=" "b" อาจเรียกว่าเป็น ทรงไฮเพอร์โบลาของการหมุนรอบ (hyperboloid of revolution) หรือ ทรงไฮเพอร์โบลาเชิงวงกลม (circular hyperboloid)
สมบัติ.
ทรงไฮเพอร์โบลาของการหมุนรอบแบบชิ้นเดียวได้มาจากการหมุนไฮเพอร์โบลารอบแกนโท ในทางกลับกัน ทรงไฮเพอร์โบลาแบบสองชิ้นที่มีแกนเป็นเส้นตรง AB จะได้เป็นชุดของจุด P โดยที่ "AP" − "BP" เป็นค่าคงตัว (ในที่นี้ "AP" แทนระยะห่างระหว่างจุด A และ P) แล้วจุด A และ B จะเรียกว่าเป็น จุดโฟกัส ของทรงไฮเพอร์โบลานี้ นอกจากนี้ยังสามารถสร้างทรงไฮเพอร์โบลาของการหมุนรอบแบบสองชิ้นได้โดยการหมุนไฮเพอร์โบลารอบแกนโฟกัส
ทรงไฮเพอร์โบลาแบบชิ้นเดียวเป็น ผิวเชิงบรรทัด ถ้าหากว่านั่นเป็นทรงไฮเพอร์โบลาของการหมุนรอบ จะสร้างได้โดยการหมุนเส้นตรงสองเส้นในตำแหน่งบิด
การประยุกต์ใช้.
ทรงไฮเพอร์โบลาแบบชิ้นเดียวได้ถูกนำมาใช้ในการออกแบบโครงสร้าง เรียกว่า โครงสร้างทรงไฮเพอร์โบลา การประยุกต์ใช้โครงสร้างทรงไฮเพอร์โบลาได้แก่ หอหล่อเย็นในโรงไฟฟ้า เนื่องจากทรงไฮเพอร์โบลาแบบชิ้นเดียวมีข้อดีหลายประการ เช่น ง่ายต่อการสร้างจากเหล็กเส้นรูปแท่ง และต้องการปริมาณเหล็กเส้นขั้นต่ำที่ครอบคลุมโครงสร้าง
การใช้ทรงไฮเพอร์โบลาเป็นโครงสร้างได้กลายมาเป็นที่นิยมหลังจากการนำมาประยุกต์ใช้โดยวลาดีมีร์ ชูคอฟ สถาปนิกชาวรัสเซีย ในปี 1880
ประเทศฟิลิปปินส์ในเอเชียนเกมส์ 2022

ประเทศฟิลิปปินส์ในเอเชียนเกมส์ 2022 มีกำหนดจะแข่งขันในเอเชียนเกมส์ 2022 ที่เมืองหางโจว มณฑลเจ้อเจียง ประเทศจีน ตั้งแต่วันที่ 23 กันยายน พ.ศ. 2566 ถึง 8 ตุลาคม พ.ศ. 2566 อย่างไรก็ตาม เนื่องจากการระบาดของโรคติดเชื้อไวรัสโคโรนาสายพันธุ์ใหม่ (โควิด-19) ในประเทศจีน การแข่งขันจึงถูกเลื่อนออกไป
คาดการณืว่าจะมีคณะผู้แทนเข้าร่วมประกอบด้วยนักกีฬา 408 คนแข่งขันใน 40 ชนิดกีฬา
กล้องโทรทรรศน์แบบชมิท–นิวตัน

กล้องโทรทรรศน์แบบชมิท–นิวตัน (Schmidt–Newtonian telescope หรือ Schmidt–Newton telescope) เป็น กล้องโทรทรรศน์แบบผสม ที่รวมองค์ประกอบของทั้ง กล้องโทรทรรศน์แบบนิวตัน และ กล้องโทรทรรศน์แบบชมิท การออกแบบกล้องโทรทรรศน์นี้ประกอบด้วยกระจกเงาปฐมภูมิที่เป็นผิวทรงกลมและแผ่นปรับแก้ชมิท เพื่อปรับแก้ความคลาดทรงกลม ทำให้ไม่มีความคลาดเคลื่อนทรงกลมแต่ก็ยังมีความคลาดแบบโคมาอยู่เล็กน้อย ภาพถูกมองด้วยกระจกเงาทุติยภูมิที่ทำมุม 45 องศาเหมือนกล้องโทรทรรศน์แบบนิวตันมาตรฐาน
ข้อได้เปรียบ.
กล้องชนิดนี้เกิดความคลาดแบบโคมาน้อยกว่ากล้องโทรทรรศน์แบบนิวตันที่มีอัตราส่วนความยาวโฟกัส/รูรับแสงเท่ากัน ซึ่งโดยทั่วไปจะเหลือแค่ประมาณครึ่งหนึ่ง แผ่นปรับแก้ยังผนึกด้านในของกระบอกเลนส์ และในขณะเดียวกันก็ทำหน้าที่เป็นโครงรองรับกระจกเงาทุติยภูมิ ดังนั้นจึงสามารถกำจัดผลจากการเลี้ยวเบนซึ่งมาจากโครงรองรับได้ อีกทั้งเนื่องจากกระจกเงาปฐมภูมิเป็นผิวทรงกลม จึงผลิตได้ง่ายแม้จะมีความยาวโฟกัสสั้นก็ตาม กล้องโทรทรรศน์ที่ใช้การออกแบบนี้มีอัตราส่วนโฟกัสสั้นประมาณ F4 และเหมาะสำหรับการถ่ายภาพทางดาราศาสตร์ และการถ่ายภาพด้วยเซนเซอร์ภาพแบบ CCD
สำหรับในเรื่องของราคานั้น กล้องแบบนี้ราคากล้องถูกกว่า กล้องโทรทรรศน์แบบชมิท–กัสแกร็ง ที่ผลิตโดยทั่วไป เนื่องจากกระจกเงาทุตยภูมิเป็น กระจกเงาระนาบและไม่มีกลไกการโฟกัสที่จะเลื่อนกระจกเงาปฐมภูมิไปมาเหมือนอย่างเดียวกับการออกแบบของชนิดชมิท–กัสแกร็งส่วนใหญ่
ปัจจุบันมีเพียงบริษัท Meade เท่านั้นที่ผลิตและจำหน่ายกล้องโทรทรรศน์ชนิดนี้ ขนาด 6, 8 และ 10 นิ้ว LXD-75 บนฐานแบบระนาบศูนย์สูตร ที่มีระบบนำทางอัตโนมัติ
ไฮเพอร์โบลา

ไฮเพอร์โบลา (hyperbola) เป็นเส้นโค้งรูปแบบหนึ่งที่ถูกนิยามในปริภูมิแบบยุคลิด สองมิติ ℝ2 เป็นคำทั่วไปสำหรับเรียกเส้นโค้งที่มีระยะห่าง จากจุดสองจุด F และ F' ซึ่งเรียกว่า จุดโฟกัส เป็นค่าคงที่ โดยเส้นตรงที่ลากผ่านทั้งจุดโฟกัสทั้งสองนี้ และเส้นตรงตั้งฉากที่ลากแบ่งครึ่งกลางจุดโฟกัสทั้งสองนี้ จะเรียกว่า แกนหลัก
สมการไฮเพอร์โบลา.
ไฮเพอร์โบลาสามารถแสดงด้วยสมการต่อไปนี้ในระบบพิกัดคาร์ทีเซียนซึ่งมีแกนพิกัดเป็นแกนหลัก
 <math>\frac{x^2}{a^2} - \frac{y^2}{b^2} = 1 </math>
ในกรณีนี้ พิกัดของจุดโฟกัสอยู่ที่
 <math>F(-\sqrt{a^2+b^2},0)</math> และ <math>F'(+\sqrt{a^2+b^2},0)</math>
และผลต่างของระยะทาง |PF - PF'| จากจุดโฟกัสสองจุด F, F' ไปยังจุด P บนไฮเพอร์โบลาคือ 2a จุดกำเนิดเรียกว่าจุดศูนย์กลางของไฮเพอร์โบลา และจุดสองจุด (±a, 0) เรียกว่าจุดยอดของไฮเพอร์โบลา
ระยะห่าง PF ระหว่างจุด P บนไฮเพอร์โบลากับจุดโฟกัส F และระยะห่างจากจุด P ไปยังเส้นบังคับ (directrix) <math>x = \tfrac{a^2}{\sqrt{a^2+b^2}}</math> นั้นเป็นอัตราส่วนคงตัว โดยค่าของอัตราส่วนเทียบเท่ากับ ความเยื้องศูนย์กลาง <math>e = \tfrac{\sqrt{a^2+b^2}}{a}</math> 
นอกจากนี้ ไฮเพอร์โบลาประกอบด้วย เส้นกำกับ (asymptote) สองเส้น โดยสมการเส้นกำกับคือ
 <math>\frac{x}{a} + \frac{y}{b} = 0</math> และ <math>\frac{x}{a} - \frac{y}{b} = 0</math>
ในกรณีเฉพาะเมื่อเส้นกำกับทั้งสองตั้งฉากกัน นั่นคือ a = b ไฮเพอร์โบลาจะเรียกเฉพาะเจาะจงว่า ไฮเพอร์โบลามุมฉาก (rectangular hyperbola)
กราฟของสมการแปรผกผัน xy = C ก็ถือเป็นไฮเพอร์โบลามุมฉากชนิดหนึ่ง
ไฮเพอร์โบลาสามารถทำเป็นสมการอิงตัวแปรเสริมโดยใช้ฟังก์ชันไฮเพอร์โบลิก
 <math>
 x = \pm a \cosh t \\
 y = b \sinh t
</math>
ไฮเพอร์โบลาบนทรงกรวย.
ไฮเพอร์โบลาคือขอบเขตของระนาบตัดของกรวยด้านขวาที่ตัดโดยระนาบที่ไม่ผ่านปลายยอดของกรวยด้านขวา แต่ตัดทั้งกรวยบนและล่างขวา
ให้ Ce เป็นภาคตัดกรวย ที่มี ความเยื้องศูนย์กลางเป็น e ในที่นี้ ถ้า e > 1 แล้ว Ce จะกลายเป็นไฮเพอร์โบลา สมมติว่าเส้นบังคับคือ x = -f และหนึ่งในจุดโฟกัสคือ F(f ,0) สำหรับจุด P(x, y) ใด ๆ ของไฮเพอร์โบลา จะได้ว่า
 <math>e(x-f) = \mathrm{PF}</math>
โดย <math>\mathrm{PF} = \sqrt{(x-f)^2 + y^2}</math> ดังนั้น ทำการยกกำลังสองทั้งสองข้างของสมการข้างต้น และจัดรูปใหม่ได้เป็น
 <math>x^2 + 2 \left(\frac{e^2+1}{e^2-1} \right) fx - \frac{y^2}{e^2-1} = -f^2 </math>
จากนั้นจัดรูปใหม่ทำให้เป็นกำลังสองสมบูรณ์
 <math>\left(x+\left(\frac{e^2+1}{e^2-1}\right)f \right)^2 - \frac{y^2}{e^2-1} = \left(\frac{2e}{e^2-1}f \right)^2</math>
นี่เป็นรูปแบบพื้นฐานของไฮเพอร์โบลาบนทรงกรวย จากนั้นทำการแปลงเพิ่มเติม <math>X = x + \frac{e^2 + 1}{e^2-1} f</math>, Y= y แล้วจัดเรียงใหม่ให้เหมาะสมก็จะได้รูปสมการดังที่กล่าวข้างต้น
เหริน หาว

เหริน หาว (เกิด 17 กรกฎาคม ค.ศ. 1995) เกิดที่เฉิงตู เป็นนักร้อง นักแสดง และนักเต้นชาวจีน บริษัทต้นสังกัดคือ White Media China（白色系文化传媒（上海）有限公司）เป็นอดีตสมาชิกวงบอยแบนด์วงอาร์วันเอสอี ตั้งแต่ปี ค.ศ.2019-2021 และสมาชิกวง ZERO-G ในปี ค.ศ. 2014 เข้าเป็นเด็กฝึกภายใต้สังกัด White Media China ในปี ค.ศ. 2015 ได้เดบิวต์ในฐานะสมาชิกในช่วงแรกของวง ZERO-G เมื่อวันที่ 4 มกราคม ค.ศ. 2016 ออกอัลบั้มแรกร่วมกับวง Zero-G คือ Zero Gravity
ประวัติ.
เหริน หาว เริ่มต้นเส้นทางของเขาในปี 2014 ด้วยการเข้าร่วมเป็นเด็กฝึกในสังกัดค่าย White Media ต่อมาในปี 2016 เขาเดบิวต์ภายใต้วง ZERO-G และมีโอกาสได้เข้าร่วมแข่งขันในรายการ The Next Top Bang ในปี 2018 แต่ยังไม่เป็นที่รู้จักนัก จนมาถึงปี 2019 เขาเป็นเด็กฝึกตัวแทนของค่ายมุ่งหน้าไปเข้าร่วมแข่งขันใน Chuang 2019 หรือ "พรอดิวซ์แคมป์ 2019" รายการเฟ้นหาไอดอลที่สร้างศิลปินงานคุณภาพให้กับวงการบันเทิงจีนมามากถึง 4 ซีซั่นตั้งแต่ปี 2018-2019 ในที่สุด เหรินหาว ก็ประสบความสำเร็จในการแข่งขันและกลายเป็นหนึ่งในสมาชิกวง อาร์วันเอสอี อันดับที่ 9 ด้วยคะแนนถึง 7,511,752 โหวต 
ผลงานการแสดง.
เตอูเบ อัซเตกา

เตเลบิซิออนอัซเตกา  หรือชื่อทางการค้า เตอูเบ อัซเตกา  เป็นกลุ่มสื่อในเม็กซิโกที่กลุ่มซาลินัสเป็นเจ้าของ ก่อตั้งขึ้นเมื่อวันที่ 2 สิงหาคม พ.ศ. 2536 โดยริการ์โด ซาลินัส ปลิเอโก เป็นบริษัทสื่อที่ใหญ่เป็นอันดับสองในเม็กซิโกรองจากเตเลบิซา
กล้องโทรทรรศน์แบบนิวตัน

กล้องโทรทรรศน์แบบนิวตัน (Newtonian telescope หรือ Newtonian reflector) เป็น กล้องโทรทรรศน์สะท้อนแสง ประเภทหนึ่งที่คิดค้นโดย ไอแซก นิวตัน โดยที่ด้านหนึ่ง (ปลายสุด) ของลำกล้องเปิดโล่ง และฝั่งตรงข้าม (ก้นลำกล้อง) เป็นกระจกเงาปฐมภูมิซึ่งเป็นกระจกเงาเว้า แล้วมีการวางกระจกเงาทุติยภูมิซึ่งเป็นกระจกเงาราบไว้ที่กลางลำกล้องเพื่อสะท้อนแสงเป็นมุมตั้งฉากไปยังส่วนหูกล้องแล้วผ่านเลนส์ใกล้ตาที่วางไว้นอกลำกล้องเพื่อทำการส่องมองจากตรงนั้น
ภาพรวม.
กล้องโทรทรรศน์ชนิดนี้ตัวแรกซึ่งประดิษฐ์โดยไอแซก นิวตัน สร้างขึ้นใน ปี 1668 ในเวลานั้นกล้องโทรทรรศน์ชนิดนี้ได้รับความนิยมเนื่องจากประสิทธิภาพดีกว่ากล้องโทรทรรศน์แบบเค็พเพลอร์
กระจกเงาเว้า (ในอุดมคติ) คือทรงพาราโบลา แต่เนื่องจากถ้ารูรับแสงไม่ใหญ่และความยาวโฟกัสยาว ความแตกต่างจากทรงกลมจะน้อยมาก และการทำกระจกเงาให้เป็นทรงพาราโบลานั้นมีค่าใช้จ่ายสูงมาก ดังนั้นจึงมักใช้กระจกเงาทรงกลมแทน
"กระจกเงาทุติยภูมิ" เอียง 45 องศากับแกนเชิงแสง ดังนั้น จึงเรียกอีกอย่างว่า "กระจกเงาเอียง" ซึ่งทำเป็นรูปวงรีที่จะมองเห็นเสมือนเป็นรูปวงกลมเมื่อมองจากภายในลำกล้อง
ทั้งกระจกเงาปฐมภูมิและกระจกเงาทุติยภูมิเฉียงอาจทำโดยชุบด้วยโลหะ เช่น อะลูมิเนียม หรือสำหรับผลิตภัณฑ์ระดับสูงอาจใช้ แก้วทนความร้อน เช่น ไพเรกซ์ ซึ่งมีการขยายตัวทางความร้อนต่ำ
เพื่อใช้ประโยชน์จากข้อได้เปรียบที่ว่าไม่มี ความคลาดสี โดยทั่วไปเลนส์ใกล้ตาก็จะใช้แบบคุณภาพสูงที่มีความคลาดสีน้อย
กล้องโทรทรรศน์แบบเค็พเพลอร์

กล้องโทรทรรศน์แบบเค็พเพลอร์  เป็นกล้องโทรทรรศน์หักเหแสงประเภทหนึ่ง
ประวัติการคิดค้น.
ใน ปี ค.ศ. 1611 โยฮันเนิส เค็พเพลอร์ ได้เสนอวิธีการประดิษฐ์กล้องโทรทรรศน์โดยใช้เลนส์นูนเป็นเลนส์ใกล้ตา แต่เขาไม่ได้สร้างมันขึ้นมาด้วยตัวเอง จากนั้นใน ปี ค.ศ. 1615 คริสท็อฟ ไชเนอร์ จึงได้สร้างกล้องโทรทรรศน์ตามที่เค็พเพลอร์ออกแบบไว้ขึ้นมาจริง และใช้ในการสังเกตการณ์ทางดาราศาสตร์
โครงสร้าง.
ทั้งเลนส์ใกล้วัตถุและเลนส์ใกล้ตาต่างใช้เป็นเลนส์นูนทั้งคู่
แม้ว่าภาพที่ได้จะกลับด้าน แต่ขอบเขตการมองเห็นจะไม่แคบเมื่อเทียบกับในกล้องโทรทรรศน์แบบกาลิเลโอ แม้ว่าจะเพิ่มกำลังขยายขึ้นก็ตาม เมื่อใช้เป็นกล้องโทรทรรศน์ในทางดาราศาสตร์ การที่ภาพกลับหัวไม่ใช่ข้อเสีย เนื่องจากสามารถปรับภาพให้ตั้งตรงได้โดยการใส่ปริซึม จึงใช้กันอย่างแพร่หลายในกล้องโทรทรรศน์ภาคพื้นดิน
เทียบกับกล้องโทรทรรศน์แบบอื่น.
เมื่อขนาดของกล้องโทรทรรศน์เพิ่มขึ้น เลนส์ใกล้วัตถุก็หนาขึ้นและอัตราการส่องผ่านก็ยิ่งลดลง ดังนั้น ในกล้องโทรทรรศน์ขนาดใหญ่นิยมใช้กล้องโทรทรรศน์แบบนิวตันซึ่งเป็นกล้องโทรทรรศน์สะท้อนแสงมากกว่า
กล้องโทรทรรศน์แบบเกรกอรี

กล้องโทรทรรศน์แบบเกรกอรี (Gregorian telescope) เป็นกล้องโทรทรรศน์สะท้อนแสงชนิดหนึ่งที่คิดค้นโดยเจมส์ เกรกอรี นักคณิตศาสตร์ ชาวสกอตแลนด์
ประวัติการคิดค้น.
เจมส์ เกรกอรีได้เผยแพร่หลักการสร้างกล้องโทรทรรศน์ที่สามารถรับภาพตั้งตรงโดยใช้กระจกเงาปฐมภูมิเว้าทรงพาราโบลาและกระจกเงาทุติยภูมิเว้าทรงรีนี้ในปี 1663 อย่างไรก็ตาม เนื่องจากระดับเทคโนโลยีในขณะนั้น การขัดเงาที่แม่นยำหรือการปรับแกนเชิงแสงที่ยังไม่ดีพอ จึงเป็นการยากที่จะทำเป็นผลิตผลิตภัณฑ์ใช้จริงได้
การผลิตจำนวนมาก.
แม้ว่าการผลิตกล้องโทรทรรศน์ชนิดนี้เพื่อใช้งานจริงจะตามหลังกล้องโทรทรรศน์แบบนิวตันซึ่งทำง่ายและถูกใช้อย่างกว้างขวางกว่า แต่ในยุคที่กระจกเงาโลหะถูกนำมาใช้ กล้องชนิดนี้ก็เริ่มนิยมนำมาใช้เป็นกล้องโทรทรรศน์ภาคพื้นดินในสหราชอาณาจักร เพราะเป็นไปได้ที่จะได้ภาพที่ตั้งตรงโดยตรง ตัวอย่างเช่นในช่วง 36 ปีตั้งแต่ปี 1732 ถึง 1768 กล้องชนิดนี้ได้ถูกสร้างขึ้นโดย เจ. ชอร์ต ถึงกว่า 1,400 เครื่อง เท่ากับว่ามากกว่า 3 เครื่องต่อเดือน ซึ่งบางส่วนยังคงอยู่ถึงปัจจุบัน ผลิตภัณฑ์ที่ใหญ่ที่สุดที่ผลิตโดย เจ. ชอร์ต มีเส้นผ่านศูนย์กลางกระจกเงาปฐมภูมิ 55 ซม. และความยาวโฟกัส 3.65 ม. ตัวอย่างที่ผลิตขึ้นในปี 1742 มีเส้นผ่านศูนย์กลางกระจกเงาปฐมภูมิเท่ากับ φ58 มม. ทางยาวโฟกัส 244 มม. เส้นผ่านศูนย์กลางกระจกเงาทุติยภูมิเท่ากับ φ38 มม. ระยะห่างระหว่างกระจกเงาสองบานเป็น 286 มม. และความยาวโฟกัสรวมเป็น 2,400 มม. เมื่อนำมาใช้ร่วมกับเลนส์ใกล้ตาแบบเฮยเคินส์ ซึ่งมีความยาวโฟกัส 42 มม. ก็จะขยายได้ 57 เท่า มุมมองคือ φ18 องศา
มาร์ติน บอลซัม

มาร์ติน เฮนรี บอลซัม (4 พฤศจิกายน ค.ศ. 1919 – 13 กุมภาพันธ์ ค.ศ. 1996) เป็นนักแสดงชาวอเมริกัน ผู้ได้รับรางวัลมากมาย รวมถึงรางวัลออสการ์, รางวัลแบฟตา, รางวัลลูกโลกทองคำ และรางวัลโทนี อาชีพการแสดงของเขามีช่วงยาวนานตั้งแต่ปี 1947 ถึง 1995 โดยเป็นที่จดจำในภาพยนตร์หลายเรื่องอย่างเช่น "12 คนพิพากษา" (1957), "ไซโค" (1960), "นงเยาว์นิวยอร์ค" (1961), "เทพบุตรอหังการ" (1964), "อะเทาซันด์คลาวน์" (1965) และ "2 ผู้เกรียงไกร" (1976) นอกจากนี้ เขายังปรากฏเป็นประจำในละครชุดเรื่อง "ดร. คิลแดร์" (1963–66) และซิตคอมเรื่อง "อาร์ชีบังเกอส์เพช" (1979–83)
บอลซัมเสียชีวิตเมื่อวันที่ 13 กุมภาพันธ์ ค.ศ. 1996 ด้วยโรคหลอดเลือดสมองเฉียบพลัน
มาริโอ เกมเปส

มาริโอ อัลเบร์โต เกมเปส ชิโอดิ (เกิด 15 กรกฎาคม ค.ศ. 1954) เป็นอดีตนักฟุตบอลอาชีพชาวอาร์เจนตินาที่เล่นเป็นกองหน้าหรือกองกลางตัวรุก เขาทำประตูได้มากมาย เขาจบด้วยการเป็นดาวซัลโวสูงสุดของลาลิกา 2 สมัยกับบาเลนเซีย โดยเขายิงไป 116 ประตูจาก 184 นัดในลีก
ในระดับนานาชาติ เกมเปสคือจุดสำคัญของการคว้าแชมป์ฟุตบอลโลก 1978 ของอาร์เจนตินา โดยเขายิงได้ 2 ประตูในนัดชิงชนะเลิศ และคว้ารางวัลรองเท้าทองคำในฐานะผู้ทำประตูสูงสุด เขายังคว้ารางวัลลูกบอลทองคำ สำหรับผู้เล่นยอดเยี่ยมประจำทัวร์นาเมนต์ ทำให้เขาเป็น 1 ในผู้เล่นเพียง 3 คนที่ได้รับรางวัลทั้ง 3 รางวัลในฟุตบอลโลกครั้งเดียว ร่วมกับการิงชา ใน ค.ศ. 1962 และปาโอโล รอสซี ใน ค.ศ. 1982
เกมเปสคว้ารางวัลนักฟุตบอลยอดเยี่ยมแห่งปีของอเมริกาใต้ นักฟุตบอลยอดเยี่ยมแห่งปีของออนเซดอร์ และลูกบอลทองคำของฟุตบอลโลก ใน ค.ศ. 1978 ใน ค.ศ. 2004 เขาได้รับการเสนอชื่อให้เป็น 1 ใน 125 นักฟุตบอลที่มีชีวิตที่ยิ่งใหญ่ที่สุด ซึ่งเป็นส่วนหนึ่งของการฉลองครบรอบ 100 ปีของฟีฟ่า เกมเปสได้รับฉายาว่า "เอลโตโร" และ "เอลมาตาดอร์"
วัดเกาะ (จังหวัดนครราชสีมา)

วัดเกาะ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสีคิ้ว อำเภอสีคิ้ว จังหวัดนครราชสีมา
วัดเกาะก่อสร้างขึ้นเมื่อ พ.ศ. 2442 โดยพระมหาหล้า เป็นเจ้าอาวาสวัดเกาะรูปแรก สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2470 ได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2518 วัดมีรอยพระพุทธบาทจำลองประดิษฐานอยู่ภายในมณฑปทรงจัตุรมุข ก่อสร้างขึ้นเมื่อปี พ.ศ. 2508
จากบันทึกตามคำบอกเล่าของพระมหาหล้า (เจ้าอาวาสวัดเกาะรูปแรก) เมื่อ พ.ศ. 2443 กล่าวว่า นายฉิม (ไม่ทราบนามสกุล) มีนิมิตขึ้นว่าตนได้มาพบพระพุทธเจ้ามาประทับแสดงธรรมโปรดญาติโยมที่ต้นพลูนี้ และนายฉิมเองก็ได้ฟังพระธรรมเทศนานั้นด้วย เมื่อมาวัดนี้จึงไปกราบต้นไม้ต้นนี้ก่อนทุกครั้ง พระมหาหล้าเกิดความสงสัยจึงให้พระและญาติโยมทำการขุด เมื่อขุดไปได้สักครู่จึงพบรูปปั้นพระนเรศวรทรงช้างสามเศียร เมื่อขุดต่อพบรอยพระพุทธบาทจำลองซึ่งทำด้วยศิลาแลงและที่มุมข้างหนึ่งหักไปเนื่องจากการขุดนั้นเอง ปัจจุบันรูปปั้นพระนเรศวรทรงช้างสามเศียรได้ถูกขโมยไปในปี พ.ศ. 2519 ส่วนรอยพระพุทธบาทจำลองประดิษฐานอยู่ภายในมณฑปทรงจัตุรมุข นอกจากนั้นวัดยังมีต้นตะเคียนทองขนาดใหญ่ จมอยู่ในน้ำหน้าวัดเกาะสีคิ้วมานานกว่า 200 ปีแล้ว
ฮัซซับบาร์

ฮัซซับบาร์  เป็นนครในประเทศมอลตา ตั้งอยู่ทางตะวันออกเฉียงใต้ของประเทศ จัดเป็นเมืองใหญ่สุดอันดับเจ็ด ด้วยประชากรราว 15,648 คน ตามสำมะโนปี 2021
ในระหว่างการลุกฮือต้านฝรั่งเศสในปี 1798 ถึง 1800 เมืองฮัซซับบาร์เป็นฐานของกองพลต้านฝรั่งเศส และการรบครั้งสำคัญเมื่อ 5 ตุลาคม 1798 ก็เกิดขึ้นที่ด้านหน้าของบริเวณศักดิ์สิทธิ์ฮัซฮัซซับบาร์ (Ħaż-Żabbar Sanctuary) ในปัจจุบัน ลูกกระสุนปืนใหญ่ของฝรั่งเศสยังสามารถพบเห็นได้ตามผนังบ้านเรือนในย่านเมืองเก่า ไปจนถึงที่นำมาจัดแสดงในโบสถ์และในพิพิธภัณฑ์
เมื่อ 14 ตุลาคม 1975 เครื่องบิน Vulcan B. 2 รุ่น XM645 ของฝูงบินรบกองทัพอากาศอังกฤษ กองพล 9 เกิด ระเบิดขณะบินอยู่เหนือฮัซซับบาร์ ชิ้นส่วนร่วงอยู่ตามถนนสายหลัก ถนนบริเวณศักดิ์สิทธิ์ (Sanctuary Street) และในโรงเรียน เป็นผลให้มีผู้เสียชีวิตหกราย โดยห้ารายเป็นเจ้าหน้าที่บนเครื่องบิน และมีพลเมืองอีกราว 20 คนในฮัซซับบาร์ได้รับบาดเจ็บ ปัจจุบันชิ้นส่วนและซากนำไปจัดแสดงในพิพิธภัณฑ์บริเวณศักดิ์สิทธิ์ฮัซซับบาร์
สโมสรฟุตบอลเชลซีในฤดูกาล 2003–04

ฤดูกาล 2003–04 เป็นฤดูกาลที่ 12 ติดต่อกันของสโมสรฟุตบอลเชลซีในพรีเมียร์ลีก และเป็นปีที่ 98 ของสโมสร ผู้จัดการทีม เกลาดีโอ รานีเอรี ถูกปลดเมื่อวันที่ 31 พฤษภาคม ค.ศ. 2004 และถูกแทนที่โดย โชเซ่ มูรินโญ่ ซึ่งพาเอฟซี ปอร์โต คว้าแชมป์ยูฟ่าแชมเปียนส์ลีก สมัยที่ 2 ในเดือนกรกฎาคม ค.ศ. 2003 เคน เบทส์ซึ่งเป็นประธานสโมสรมายาวนานได้ขายสโมสรให้กับมหาเศรษฐีชาวรัสเซีย โรมัน อับราโมวิช
เชลซีจบฤดูกาลด้วยการเป็นรองแชมป์พรีเมียร์ลีกตามหลังอาร์เซนอลที่จบฤดูกาลด้วยการเป็นแชมป์ไร้พ่าย ในแชมเปียนส์ลีก เชลซีเข้าถึงรอบรองชนะเลิศเจอกับอาแอ็ส มอนาโก แต่ไม่สามารถผ่านเข้ารอบชิงชนะเลิศได้ โดยรวมผลสองนัดแพ้ 3–5 พวกเขาตกรอบเอฟเอคัพในรอบที่ 5 ให้กับอาร์เซนอลและลีกคัพในรอบก่อนรองชนะเลิศให้กับแอสตันวิลลา
ชุดแข่ง.
ชุดแข่งผลิตโดยอัมโบร สปอนเซอร์เสื้อคือเอมิเรตส์แอร์ไลน์; ชุดดังกล่าวมีโลโก้ "Fly Emirates" ชุดเหย้าของเชลซีเป็นสีน้ำเงินทั้งหมดและมีปกสีขาว ชุดเยือนใหม่ของพวกเขาเป็นสีขาวล้วนมีแถบสีดำและสีน้ำเงินตรงกลาง ชุดเยือนของฤดูกาลที่แล้ว (สีดำล้วน คาดด้วยสีน้ำเงิน) ยังคงเป็นชุดที่ 3 ของสโมสร
ซันจักแห่งสเมเดเรโว

ซันจักแห่งสเมเดเรโว  หรือที่รู้จักกันในประวัติศาสตร์ว่า ปาชาลิกแห่งเบลเกรด  เป็นหน่วยการปกครองของออตโตมัน (sanjak) ที่มีอยู่ระหว่างศตวรรษที่ 15 ถึงต้นศตวรรษที่ 19 ตั้งอยู่ในดินแดนเซอร์เบียตอนกลางของประเทศเซอร์เบียในปัจจุบัน
พิจารณ์ เชาวพัฒนวงศ์

พิจารณ์ เชาวพัฒนวงศ์ (เกิด 30 พฤศจิกายน พ.ศ. 2521) ชื่อเล่น จ้อน เป็นนักการเมืองชาวไทย ปัจจุบันดำรงตำแหน่งเป็นกรรมการบริหารพรรคประชาชน อดีตสมาชิกสภาผู้แทนราษฎรแบบบัญชีรายชื่อ และอดีตรองหัวหน้าพรรคก้าวไกล
ประวัติ.
พิจารณ์ เกิดเมื่อวันที่ 30 พฤศจิกายน พ.ศ. 2521 ที่เขตบางรัก กรุงเทพมหานคร 
สำเร็จการศึกษาระดับปริญญาตรี วิศวกรรมศาสตรบัณฑิต สาขาวิศวกรรมไฟฟ้า จากสถาบันเทคโนโลยีนานาชาติสิรินธร มหาวิทยาลัยธรรมศาสตร์
การทำงาน.
ธุรกิจ.
พิจารณ์ประกอบธุรกิจเกี่ยวกับการนำเข้าและส่งออก เครื่องมือช่างและอุปกรณ์สำหรับงานก่อสร้าง และอุตสาหกรรม ต่อมาทำธุรกิจโรงงานผลิตอุปกรณ์งานช่างภายใต้แบรนด์ "Pumpkin" โดยขยายธุรกิจไปยังประเทศจีนเพื่อเป็นฐานส่งออกเครื่องมือช่างแบรนด์ไทยสู่ประเทศต่างๆ ทั่วโลก นอกจากนี้ พิจารณ์ยังให้ความสำคัญเกี่ยวกับการใช้เทคโนโลยีเพื่อยกระดับคุณภาพชีวิตของคนไทย เขามองว่าเทคโนโลยีปัญญาประดิษฐ์จะมีบทบาทสำคัญในอนาคตไม่กี่ปีข้างหน้า ประเทศไทยจึงจำเป็นที่จะต้องปรับตัวและรับมือ 
การเมือง.
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พิจารณ์เข้าร่วมงานการเมืองกับพรรคอนาคตใหม่ และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 10 เขาได้รับเลือกตั้งเป็นสมาชิกสภาผู้แทนราษฎรสมัยแรก ต่อมาพรรคอนาคตใหม่ถูกยุบ จึงได้ย้ายมาสังกัดพรรคก้าวไกล และได้รับแต่งตั้งเป็นรองหัวหน้าพรรคก้าวไกล 
พิจารณ์มีผลงานที่โดดเด่นในสภาคนหนึ่ง โดยเฉพาะการอภิปรายไม่ไว้วางใจรัฐบาลประยุทธ์ จันทร์โอชา ในการใช้สปายแวร์เพกาซัส ซึ่งเป็น 1 ใน 3 ระดับอาวุธสงครามร้ายแรง 3 ชนิดที่รัฐบาลจัดซื้อเข้ามา ซึ่งถูกใช้ในการสอดแนมและแฮ็กบัญชีโซเชียลมีเดียของนักวิชาการ นักกิจกรรมทางการเมือง รวมไปถึง สส.ของพรรคก้าวไกลอีกด้วย เพียงแค่รู้เบอร์โทรศัพท์ หรือ apple ID และสามารถล้วงข้อมูลส่วนตัวทั้งหมดของเหยื่อ รวมถึงเปลี่ยนโทรศัพท์เหยื่อเป็นกล้องและอุปกรณ์ดักฟังตลอด 24 ชั่วโมง นอกจากนี้ยังพบหลักฐานการสั่งซื้อสปายแวร์อื่น ๆ อีก ได้แก่สปายแวร์ที่ชื่อ RCS จากบริษัท Hacking Team ในอิตาลี
จนกระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาไม่ได้ลงสมัครรับเลือกตั้ง แต่ยังคงทำงานสนับสนุนพรรคก้าวไกลในฐานะรองหัวหน้าพรรค โดยให้เหตุผลว่า การทำงานการเมืองแบบก้าวไกล ไม่จำเป็นต้องเป็น ส.ส.เสมอไป ไม่ว่าจะอยู่แนวหน้าหรือหลังบ้านล้วนมีความสำคัญต่อการสร้างพรรค จึงอยากเปิดทางให้สมาชิกคนอื่นได้มาทำงาน โดยเขาจะยังคงร่วมงานกับพรรค และจะนำเอาประสบการณ์ 4 ปีของการทำงานมาช่วยงานสร้างการเมืองใหม่แบบพรรคก้าวไกลในระยะยาวเพื่อปักธงทางความคิด และอุดมการณ์ของพรรคก้าวไกลต่อไป และได้รับมอบหมายให้ดูแลรับผิดชอบการเลือกตั้งสมาชิกสภาผู้แทนราษฎรในเขตกรุงเทพมหานคร
พิจารณ์ถูกวิจารณ์ในช่วงที่พรรคก้าวไกลกำลังจัดตั้งรัฐบาล โดยมีการทาบทามพรรคชาติพัฒนากล้ามาร่วมจัดตั้งรัฐบาลด้วย ซึ่งสร้างความไม่พอใจให้กับผู้สนับสนุนพรรค เนื่องจาก กรณ์ จาติกวณิช และสมาชิกพรรคบางคน ในอดีตเป็นผู้ร่วมการชุมนุม กปปส. ซึ่งสร้างความเสียหายในด้านการเมืองจวบจนถึงทุกวันนี้ จนถึงขั้นมีแฮชแท็กในโซเชียลมีเดีย #มีกรณ์ไม่มีกู ต่อมาทางพรรคก้าวไกลก็ได้ยกเลิกการทาบทามพรรคชาติพัฒนากล้าในเวลาต่อมา
จังหวัดแชฮอร์แมฮอลและแบฆทียอรี

แชฮอร์แมฮอลและแบฆทียอรี  เป็นจังหวัดทางตะวันตกเฉียงใต้ของประเทศอิหร่าน มีพื้นที่ 16,332 ตารางกิโลเมตร โดยมีแชฮ์เรโคร์ดเป็นเมืองหลัก จากสำมะโน ค.ศ. 2006 จังหวัดนี้มีประชากร 843,784 คนใน 194,171 ครัวเรือน จากนั้นในสำมะโน ค.ศ. 2011 มีประชากรในจังหวัดที่ 895,263 คนใน 234,416 ครัวเรือน และในสำมะโน ค.ศ. 2016 จังหวัดนี้มีประชากร 947,763 คนใน 270,434 ครัวเรือน
รางวัลไนน์เอ็นเตอร์เทน อวอร์ดส์ ครั้งที่ 13

รางวัลไนน์เอ็นเตอร์เทน อวอร์ดส์ ครั้งที่ 13 ประจำปี พ.ศ. 2566 จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย โดยตัดสินเพื่อมอบรางวัลจากการลงคะแนนของคณะกรรมการผู้ทรงคุณวุฒิ คำวิจารณ์จะถูกนำส่งคณะกรรมการตัดสินเพื่อร่วมพิจารณารางวัล ภายใต้แนวคิด "หน้าม่านคุณภาพ หลังม่านคุณธรรม" จัดขึ้นในวันที่ 25 พฤษภาคม พ.ศ. 2566 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร
พิธีกรดำเนินงาน : ศักดิ์สิทธิ์ แท่งทอง และ สุริวิภา กุลตังวัฒนา
รางวัลยอดเยี่ยมแห่งปี.
รายชื่อที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
อ็องล็องเดอมีล

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
อ็องล็องเดอมีล ("ในปี 2000") หรือ ฝรั่งเศสในศตวรรษที่ 21 เป็นชุดภาพวาดภาษาฝรั่งเศสที่แสดงความเจริญก้าวหน้าทางวิทยาศาสตร์ที่จะเป็นไปได้ในปี 2000 มีภาพอย่างน้อย 87 ภาพที่ผลิตออกมา โดยเป็นผลงานของกลุ่มศิลปินที่รวมถึงฌ็อง-มาร์ก โกเต ภาพชุดนี้ได้รับการพิมพ์ออกมาในปี 1899, 1900, 1901 และ 1910 โดยแรกเริ่มพิมพ์เพื่อใส่ในกล่องและในภายหลังเป็นภาพโปสต์การ์ด อย่างไรก็ตาม ไม่มีการนำไปใช้ต่อ ชุดภาพโปสต์การ์ดเดียวที่เป็นที่ทราบว่ามีอยู่ เป็นของอีซาก อาซีมอฟ ผู้ซึ่งในภาพเหล่านี้มาประกอบในงานเขียนสารคดีของเขา "Futuredays: A Nineteenth Century Vision of the Year 2000" (เฮนรี โฮลต์ แอนด์คัมปะนี, 1986)
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
กัปเปลลาปาลาตีนา

โบสถ์น้อยปาลาตีนา  เป็นโบสถ์น้อยหลวงประจำพระราชวังนอร์มันในเมืองปาเลร์โม ซิซิลี อาคารสร้างขึ้นโดยผสมผสานสถาปัตยกรรมบีแซนทีน, นอร์มัน และ ฟาตีมิด ซึ่งเป็นการแสดงถึงสภาวะที่มีการอยูร่วมกันของสามวัฒนธรรมในซิซิลีในสมัยศตวรรษที่ 12 หลังโรเจร์ที่หนึ่ง และ โรเบิร์ต กุยสการ์ เข้ายึดครองเกาะซิซิลี
บางทีเรียกโบสถ์น้อยนี้ว่า "โบสถ์วัง" หรือ "โบสถ์น้อยวัง" สร้างขึ้นโดยโรเจร์ที่สองแห่งซิซิลีในปี 1132 โดยสร้างครอบโบสถ์น้อยหลังเก่า ที่ซึ่งปัจจุบันคือห้องใต้ดินของโบสถ์ โบสถ์หลังเก่านี้สร้างขึ้นในราวปี 1080 โบสถ์หลังใหม่ใช้เวลาสร้างราวแปดปี และได้รับตราตั้งในปีเดียวกันกับที่สร้างเสร็จ ส่วนงานโมเสกนั้นสร้างเสร็จเพียงบางส่วนเท่านั้นในปี 1143 โบสถ์น้อยหลังนี้สร้างอุทิศแด่นักบุญปีเตอร์ สร้างในลักษณะอย่างบาซิลิกามีโดม แปลนของโสถ์ประกอบด้วยมุกครึ่งวงกลมสามมุกตามแบบที่พบทั่วไปในสถาปัตยกรรมบีแซนทีน มีโค้งมุม (pointed arches) หกอันสร้างขึ้นบนเสาคลาสสิกเดิม เพดานของส่วนเนฟเป็นแบบมุก็อรนัส ซึ่งแสดงถึงอิทธิพลของสถาปัตยกรรมฟาติมิดในโบสถ์ ส่วนเนฟนี้มีลักษณะคล้ายกับโถงต้อนรับในสถาปัตยกรรมอิสลาม นอกจากนี้ยังเป็นไปได้ว่าเคยมีอักษรกูฟีย์ภายในโบสถ์ แต่ต่อมาก็ได้ถูกนำออกไป ประเด็นนี้ยังคงเป็นที่ถกเถียงในนักวิชาการถึงการมีอยู่ของอักษรวิจิตรนี้ นอกจากนี้ในโบสถ์ยังมีการใช้แม่ลายเส้นตรง (rectilinear) ซึ่งเป็นอิทธิพลจากอิสลาม แม่ลายเช่นนี้ไม่พบแพร่หลายในสถาปัตยกรรมของยุโรปในเวลานั้น
โรเบิร์ต เรนาน

โรเบิร์ต เรนาน อัลเวส บาร์โบซา (เกิด 11 ตุลาคม ค.ศ. 2003) เป็นนักฟุตบอลอาชีพชาวบราซิลที่เล่นในตำแหน่งเซ็นเตอร์แบ็คให้กับเซนิตเซนต์ปีเตอส์เบิร์กในรัสเซียนพรีเมียร์ลีก
ระดับสโมสร.
โรเบิร์ต เรนาน ประเดิมสนามในนามทีมชุดใหญ่เมื่อวันที่ 20 เมษายน ค.ศ. 2022 ในการเสมอกับ Portuguesa da IIha 1–1 ใน Copa do Brasil เขาเปิดตัวในเซเรียอาเมื่อวันที่ 26 มิถุนายน ค.ศ. 2022 ในนัดที่เปิดบ้านเสมอกับซานโตส 0–0
ในเดือนมกราคม ค.ศ. 2023 โรเบิร์ต เรนานเซ็นสัญญาย้ายไปเซนิตเซนต์ปีเตอส์เบิร์กในรัสเซียนพรีเมียร์ลีกด้วยสัญญา 5 ปี